CELEX: 62009TN0015
Language: et
Date: 2009-01-15 00:00:00
Title: Kohtuasi T-15/09: 15. jaanuaril 2009 esitatud hagi — Euro-Information versus Siseturu Ühtlustamise Amet (EURO AUTOMATIC CASH)

21.3.2009   
            
            
               ET
            
            
               Euroopa Liidu Teataja
            
            
               C 69/48
            
         15. jaanuaril 2009 esitatud hagi — Euro-Information versus Siseturu Ühtlustamise Amet (EURO AUTOMATIC CASH)
   (Kohtuasi T-15/09)
   (2009/C 69/105)
   Kohtumenetluse keel: prantsuse
   Pooled
   
      Hageja: Européenne de traitement de l'Information (Euro-Information) (Strasbourg, Prantsusmaa) (esindaja: advokaat A. Grolée)
   
      Kostja: Siseturu Ühtlustamise Amet (kaubamärgid ja tööstusdisainilahendused)
   Hageja nõuded
   
               —
            
            
               Tühistada Siseturu Ühtlustamise Ameti neljanda apellatsioonikoja 18. novembri 2008. aasta otsus (asi R 70/2006-4), kuna sellega lükati tagasi ühenduse kaubamärgi „EURO AUTOMATIC CASH” registreerimise taotlus nr 4 114 864 kõigi kaupade ja teenuste osas, mis kuuluvad klassidesse 9, 35, 36, 37, 38 ja 42;
            
         
               —
            
            
               rahuldada ühenduse kaubamärgi EURO AUTOMATIC CASH nr 4 114 864 registreerimise taotlus kõigi taotletud kaupade ja teenuste osas;
            
         
               —
            
            
               mõista kodukorra artikli 87 kohaselt hageja poolt käesoleva menetluse raames kantud kohtukulud ja ühtlustamisameti menetlusega seonduvad kulud välja ühtlustamisametilt.
            
         Väited ja peamised argumendid
   
      Asjaomane ühenduse kaubamärk: Sõnamärk „EURO AUTOMATIC CASH” kaupadele ja teenustele klassides 9, 35, 36, 37, 38 ja 42 — taotlus nr 4 114 864.
   
      Kontrollija otsus: Lükata registreerimistaotlus tagasi.
   
      Apellatsioonikoja otsus: Jätta kaebus rahuldamata.
   
      Väited: Nõukogu määruse (EÜ) nr 40/94 artikli 7 lõike 1 punktide b ja c ning artikli 7 lõike 2 rikkumine, kuna asjaomane kaubamärk ei ole kirjeldav ja sellel on eristusvõime.